[{"text_idx": "#000003", "text": "Loodusmuuseumi na\u0308itusel saab proovida elu nahkhiire nahas"}, {"text_idx": "#000004", "text": "Neljapa\u0308evast, 13. veebruarist on Eesti loodusmuuseumis avatud na\u0308itus \"Hirmus armas nahkhiir\". Autor/allikas: loodusmuuseum"}, {"text_idx": "#000005", "text": "Neljapa\u0308evast, 13. veebruarist on Eesti loodusmuuseumis avatud na\u0308itus \"Hirmus armas nahkhiir\", mis toob ku\u0308lastajate ette ta\u0308navuse aasta looma olemuse ja elu-olu. Na\u0308ituse keskmes on nahkhiirte aastaring koos vo\u0303imalustega seda ise na\u0308ha, kuulda ja tunnetada."}, {"text_idx": "#000006", "text": "\"2020. aasta looma nahkhiirega kaasneb palju mu\u0308stikat ja salapa\u0308ra,\" u\u0308tles na\u0308ituse kuraator Lennart Lennuk. \"Nahkhiired tunduvad mo\u0303nedele armsad, mo\u0303nedele hirmsad, viimast aga ainult teadmatusest, sest nad toimetavad peamiselt vaid o\u0308o\u0308pimeduses. Na\u0308itusel toomegi loomakesed pimedusest valgusvihkude keskele, et na\u0308idata nende armsamat ku\u0308lge ja uurida nende hingeelu.\""}, {"text_idx": "#000007", "text": "Na\u0308itusesaali mahub teemasid evolutsioonist ja keha isea\u0308rasustest mu\u0308u\u0308tide, rahvapa\u0308rimuse ning popkultuurini. Muu hulgas saab teada, kas nahkhiired imevad verd, miks ei tohi talvituvaid nahkhiiri segada ja milline on nende roll looduses."}, {"text_idx": "#000008", "text": "\"Oleme palju ro\u0303hku pannud sellele, et erinevad eksponaadid aitaksid nahkhiirte elu paremini tundma o\u0303ppida, selle nu\u0308ansse ise ja\u0308rgi proovides,\" ra\u0308a\u0308kis Eesti loodusmuuseumi ekspositsiooni kuraator Ulla Ma\u0308nni."}, {"text_idx": "#000009", "text": "\"Nii saabki nahkhiireks kehastudes pea alaspidi rippuda, kuulata maailma la\u0308bi hiigelko\u0303rva, pugeda koopaprakku magama. Ja nahkhiirega koos lennata,\" lisas Ma\u0308nni. \"Na\u0308ituse u\u0308ks osa on seiklus virtuaalreaalsuses, kus vaataja saab lennata koos nahkhiirega u\u0308le su\u0308gisese maastiku toitumisretkele ning seeja\u0308rel end talveunne sa\u0308ttida. See on enneolematu vo\u0303imalus veeta 5 minutit nahkhiire nahas.\""}, {"text_idx": "#000010", "text": "\"Kes aga soovib, vo\u0303ib hoopis kehastuda nahkhiireuurijaks: panna proovile oma ta\u0308psuse ja teravuse liikide eristamisel, otsida taskulambi abil koopast nahkhiiri, katsuda ja vo\u0303rrelda, missugused on nahkhiired talveunes ja a\u0308rkvel olles, vo\u0303i piiluda nahkhiirte suvistesse varjepaikadesse,\" to\u0303i Ma\u0308nni va\u0308lja."}, {"text_idx": "#000011", "text": "\"Na\u0308itusesaalist leiab ka Eesti ainukese koopa, mida vo\u0303ib ilma piiranguteta ku\u0308lastada igau\u0308ks, kellel soovi nahkhiiri uurida,\" so\u0303nas Lennuk. \"Looduses ei tohi talvituvaid nahkhiiri kindlasti mitte kunagi ha\u0308irida, sest nad vajavad rahu ja vaikust. Pideva a\u0308rkamise puhul kulutab nahkhiir suure osa oma rasvavarust, mida seeto\u0303ttu ei pruugi kevadeni ja\u0308tkuda. Na\u0308itusesaalis on talvituvate nahkhiirte uurimine aga lubatud.\""}, {"text_idx": "#000012", "text": "Koos na\u0308ituse avamisega muutuvad ka Eesti loodusmuuseumi avamisajad: alates 13. veebruarist on muuseum avatud teisipa\u0308evast pu\u0308hapa\u0308evani iga pa\u0308ev kell 10\u201319."}, {"text_idx": "#000013", "text": "Traditsiooniliselt saadavad na\u0308itust ka muuseumitunnid lasteaedadele ja koolidele, su\u0308nnipa\u0308evaprogrammid ning looduso\u0303htud. Viimaseid toob kevadhooaeg mitmeid: 20. veebruaril kell 18 teeb kuraatorituuri na\u0308itusel na\u0308ituse kuraator, zooloog Lennart Lennuk, 28. veebruaril kell 18 peab venekeelse loengu nahkhiirtest bioloog Jekaterina Pesotski. 5. ma\u0308rtsil kell 18 on ko\u0303ik oodatud nahkhiire ekspert Rauno Kalda loengule ning 2. aprillil kell 18 kuulama folklorist Marju Ko\u0303ivupuud."}, {"text_idx": "#000014", "text": "\"AK. Na\u0308dal\" tegi tutvust ta\u0308navuse aasta looma ja linnuga"}, {"text_idx": "#000015", "text": "Teadlased tahavad piirata ligipa\u0308a\u0308su nahkhiirte talvitumispaikadesse"}, {"text_idx": "#000016", "text": "Nahkhiireuurijad panevad nahkhiirte talvituspaigad valve alla"}, {"text_idx": "#000017", "text": "ETV2 inimo\u0303iguste kuu filmid avavad so\u0303navabaduse ko\u0303rget hinda"}, {"text_idx": "#000020", "text": "Vano Allsalu: abstraktne va\u0308ljendusviis on oluliselt vanem kui figuratiivne"}, {"text_idx": "#000022", "text": "Ott Maaten: oleks va\u0308ga kurb, kui Estonia majale tuleks hakata otsima uut funktsiooni"}, {"text_idx": "#000027", "text": "Pille Kaisel: elu maal ei tohiks olla muinasjutt, vaid reaalsus"}, {"text_idx": "#000032", "text": "Otse kell 11: milline tulevik terendab rahvusooper Estonia hoonele?"}, {"text_idx": "#000036", "text": "Eesti Kunstimuuseum on valmis saanud kestliku na\u0308ituse mudeli"}, {"text_idx": "#000037", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000038", "text": "Haapsalu kultuurikeskuses avati na\u0308itus aulidest"}, {"text_idx": "#000039", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000040", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000041", "text": "Edetabel. Aasta parimad albumid 2022"}, {"text_idx": "#000045", "text": "Arvustus. Panfilovi hu\u0308pnotiseeriv teena\u0308itaja alateadvusesse"}, {"text_idx": "#000047", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000048", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]